

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 12.oktobrī Nr.**560**

 (prot.Nr.**34**, **10**.§)

**Par līdzdalību biedrības „Nigestes amatniecības nams”**

**projektā „Simtgades bērni”**

Pamatojoties uz likuma „Par pašvaldībām” 12.pantu, 21.panta pirmās daļas 2. un 27.punktu, ņemot vērā biedrības „Nigestes amatniecības nams” uzaicinājumu iesaistīties projektā „Simtgades bērni”, Daugavpils pilsētas domes Izglītības un kultūras jautājumu komitejas 2017.gada 5.oktobra sēdes protokolu Nr.21, Daugavpils pilsētas domes Finanšu komitejas sēdes 2017.gada 5.oktobra sēdes protokolu Nr.8, atklāti balsojot: PAR – 11 (J.Dukšinskis, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, I.Kokina, M.Lavrenovs, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piedalīties biedrības „Nigestes amatniecības nams” ( reģ.Nr.40008250340) projektā „Simtgades bērni” ar mērķi, katram 2018.gadā dzimušajam Daugavpils pilsētas pašvaldības bērnam, pasniegt dāvanu komplektu - Sudraba vērdiņu ozolkoka kastītē.

2. Projekta finansēšanai piešķirt līdzekļus no pašvaldības budžeta 9405 EUR (deviņi tūkstoši četri simti pieci *eiro*) apmērā.

3. Noslēgt līgumu ar biedrību „Nigestes amatniecības nams” par 900 dāvanu komplektu izgatavošanu un piegādi Daugavpils pilsētas pašvaldībai.

Domes priekšsēdētāja 1.vietnieks *(personiskais paraksts)* I.Prelatovs